કાશ્મીરના હંદવાડામાં મંગળવારે પ્રદર્શન દરમિયાન સેના દ્વારા ફાયરિંગ કરતા ત્રણ લોકોની મૃત્યુ થઇ ગઇ છે. જે બાદ લોકોમાં ભારે આક્રોશ છે. અને આજ કારણે શ્રીનગરમાં પણ 6 જગ્યાઓ પર કર્ફ્યૂ લગાવામાં આવ્યો છે. આ પ્રદર્શન એક સેનાના જવાન દ્વારા વિદ્યાર્થીની સાથે કરવામાં આવેલી છેડછાડ બાદ થયો હતો. અને સુરક્ષાકર્મી દ્વારા ફાયરિંગમાં નઇમ કાદિર બટ નામના કાશ્મીરના નવોદિત ક્રિકેટરની પણ મોત થઇ ગઇ હતી. જે બાદ લોકો અને સેના વચ્ચે વિવાદ વકર્યો હતો.